b'\n_START_ARTICLE_\nRivne kjernekraftverk\n_START_PARAGRAPH_\nRivne kjernekraftverk er et kjernekraftverk som produserer elektrisk kraft i Rivne oblast i det nordvestlige Ukraina. Det ble bygget og godkjent for igangsettelse i perioden fra 1973 til 1986. Installert maksimal effekt er 2\xc2\xa0645 MW, og \xc3\xa5rsproduksjonen i 2006 var p\xc3\xa5 om lag 11-12 TWh elektrisk kraft. Anlegget er et av de st\xc3\xb8rre i Europa m\xc3\xa5lt etter installert produksjonskapasitet. Kjernekraftverket har i alt tre reaktorer i operativ drift.'